ตัวแทนก่อม็อบ ไล่ซีอีโอ‘เอไอเอ’
เอไอเอป่วน ตัวแทนชุมนุมประท้วงไล่ผู้บริหารไม่พอใจนโยบายบริหารกดดัน
29 เม.ย. 2559

เอไอเอป่วน ตัวแทนชุมนุมประท้วงไล่ผู้บริหารไม่พอใจนโยบายบริหารกดดัน
รายงานข่าวแจ้งว่า เมื่อวันที่ 28 เม.ย.ที่ผ่านมา ตัวแทน บริษัท เอไอเอ ประเทศไทย ประมาณ 3,000 คน ได้รวมตัวชุมนุมกันที่สำนักงานใหญ่ เพื่อเรียกร้องให้เปลี่ยนตัวผู้บริหารระดับสูง พร้อมกับยื่นหนังสือเรียกร้องไปให้ฝ่ายบริหารพิจารณา
น.ส.ศิริพร พุทธรักษ์ เจ้าของสำนักงานเอไอเอ เมืองทองธานี เปิดเผยว่า ทางตัวแทนได้ยื่นข้อเสนอให้ปลดนายซาลูน ธรรม ประธานเจ้าหน้าที่บริหาร (ซีอีโอ) บริษัท เอไอเอ ประเทศไทย ออกจากตำแหน่ง และแต่งตั้งผู้บริหารที่เป็นคนไทยเข้ามาแทนที่ นอกจากนี้ขอให้ชะลอคำสั่งแต่งตั้ง นายสัตยา เทพบรรเทิง ผู้จัดการทั่วไปฝ่ายตัวแทนประกันชีวิต ไปเป็นที่ปรึกษาอาวุโสฝ่ายตัวแทนประกันชีวิต เพื่อลดความกังวลและสร้างขวัญกำลังใจให้กับตัวแทนที่มีอยู่ 4-5 หมื่นคน
ทั้งนี้ ได้ให้เวลากับผู้บริหารพิจารณาข้อเรียกร้องภายใน 7 วัน หากไม่มีผลสรุปทางตัวแทนประกันชีวิตจะกลับมาร่วมตัวกันอีกครั้ง
ม.ล.จิรเศรษฐ ศุขสวัสดิ์ ประธานเจ้าหน้าที่ฝ่ายปฏิบัติการ บริษัท เอไอเอ ประเทศไทย กล่าวว่า จะนำข้อเรียกร้องของฝ่ายตัวไทยไปให้ฝ่ายบริหารทั้งในไทยและฮ่องกงพิจารณา ส่วนสาเหตุที่ทำให้ตัวแทนประกันชีวิตมาเรียกร้องนั้น เชื่อว่ามาจากการสื่อสารที่ผิดพลาด